ᱥᱚᱫᱟᱜᱚᱨ ᱥᱤᱢᱚᱱᱛᱚ ᱢᱟᱨᱟᱱᱰᱤ

ᱥᱚᱫᱟᱜᱚᱨ ᱥᱤᱢᱟᱱᱛᱚ ᱢᱟᱨᱟᱱᱰᱤ ᱫᱚ ᱢᱤᱫ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱟᱨ ᱚᱱᱚᱬᱦᱤᱭᱟᱹ ᱠᱟᱱᱟᱭ᱾

ᱮᱛᱚᱦᱚᱵ ᱡᱤᱭᱚᱱ
ᱥᱚᱫᱟᱜᱚᱨ ᱥᱤᱢᱚᱱᱛᱚ ᱢᱟᱨᱟᱱᱰᱤ ᱫᱚ ᱑᱙᱔᱒ ᱥᱮᱨᱢᱟ ᱨᱮᱭᱟᱜ ᱮᱯᱨᱤᱞ ᱒᱑ ᱢᱟᱹᱦᱤᱛ ᱨᱮᱭᱟᱜ ᱡᱟᱱᱟᱢ ᱞᱮᱱᱟ᱾ ᱡᱟᱱᱟᱢ ᱴᱷᱟᱶ ᱫᱚ ᱳᱰᱤᱥᱟ ᱯᱚᱱᱚᱛ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱭ ᱯᱩᱨᱠᱷᱩᱸᱴᱟ ᱰᱟᱠ ᱚᱲᱟᱜ ᱟᱶᱛᱟ ᱨᱮ ᱢᱮᱱᱟᱜ ᱩᱢᱤᱨᱫᱟ ᱟᱛᱳ ᱨᱮ᱾ ᱟᱯᱟᱛ ᱧᱩᱛᱩᱢ ᱛᱷᱚᱠᱨᱟ ᱢᱟᱨᱟᱱᱰᱤ ᱟᱨ ᱟᱭᱳ ᱫᱚ ᱠᱟᱨᱢᱤ ᱢᱟᱨᱟᱱᱰᱤ᱾

ᱚᱞᱚᱜ ᱡᱤᱭᱚᱱ
ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱵᱟᱵᱚᱛ ᱪᱮᱫ ᱦᱚᱸ ᱵᱟᱝ ᱵᱟᱲᱟᱭ ᱧᱟᱢ ᱟᱠᱟᱱᱟ᱾ ᱠᱚᱴᱚᱠ ᱨᱮᱭᱟᱜ ᱨᱮᱵᱷᱮᱱᱥᱟ ᱠᱚᱞᱮᱡᱽ ᱠᱷᱚᱱ ᱑᱙᱖᱙ ᱥᱮᱨᱢᱟ ᱨᱮ ᱵᱤ.ᱮᱭ ᱯᱟᱥ ᱞᱮᱫᱟ᱾ 

ᱠᱟᱹᱢᱤ
ᱠᱟᱹᱢᱤ ᱡᱤᱭᱚᱱ ᱞᱮᱠᱟᱛᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱨᱮᱱ ᱢᱤᱫ ᱠᱟᱹᱢᱤᱭᱟᱹᱭ ᱛᱟᱦᱮᱸ ᱠᱟᱱᱟ᱾ ᱠᱟᱹᱢᱤ ᱴᱷᱟᱶ ᱫᱚ ᱛᱟᱦᱮᱸ ᱠᱟᱱ ᱛᱟᱭᱟ ᱵᱟᱞᱮᱥᱥᱚᱨ ᱨᱮ᱾ ᱒᱐᱐᱒ ᱥᱮᱨᱢᱟ ᱨᱮ ᱩᱱᱤ ᱱᱚᱣᱟ ᱠᱟᱹᱢᱤ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱞᱮᱫᱟ᱾

ᱥᱟᱶᱦᱮᱫ ᱪᱟᱨᱪᱟ
ᱵᱟᱰᱟᱭ ᱧᱟᱢᱚᱜᱼᱟ, ᱥᱟᱱᱛᱟᱲᱤ, ᱳᱰᱤᱭᱟ ᱟᱨ ᱤᱝᱨᱟᱹᱡᱤ ᱯᱮᱭᱟ ᱯᱟᱹᱨᱥᱤ ᱪᱮᱛᱟᱱ ᱨᱮᱜᱮ ᱢᱤᱫ ᱞᱮᱠᱟ ᱵᱩᱯᱩᱡᱷᱟᱹᱣ ᱛᱟᱦᱮ ᱠᱟᱱ ᱛᱟᱭᱟ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱩᱱᱤ ᱫᱚ ᱚᱱᱚᱬᱦᱮᱸ ᱟᱨ ᱚᱱᱚᱞ ᱮᱢᱟᱱ ᱠᱚᱭ ᱚᱞᱮᱫ ᱛᱟᱦᱮ ᱠᱟᱱᱟ᱾ ᱥᱟᱶᱦᱮᱫ ᱦᱟᱨᱟ ᱵᱩᱨᱩ ᱞᱟᱹᱜᱤᱫ ᱩᱱᱤ ᱫᱚ ᱟᱹᱰᱤ ᱜᱟᱱ ᱜᱚᱱᱚᱴᱷᱚᱱ ᱥᱟᱞᱟᱜ ᱡᱚᱯᱲᱟᱣ ᱮ ᱛᱟᱦᱮ ᱠᱟᱱᱟ᱾
ᱜᱟᱭᱟᱱ ᱚᱞ ᱨᱮ ᱩᱱᱤᱭᱟᱜ ᱜᱟᱹᱠᱷᱩᱲᱤᱭᱟᱹ ᱩᱯᱨᱩᱢ ᱧᱟᱢ ᱟᱠᱟᱱ ᱛᱟᱭᱟ᱾

ᱚᱞ ᱯᱩᱛᱷᱤ ᱠᱚ
 "ᱡᱩᱜᱽ ᱥᱮᱸᱜᱮᱞ" - ᱚᱱᱚᱞ ᱟᱨ ᱚᱱᱚᱬᱦᱮᱸ ᱛᱩᱢᱟᱹᱞ (᱑᱙᱘᱕)
 "ᱡᱤᱞᱤᱧ ᱰᱟᱦᱟᱨ" - ᱨᱟᱯᱟᱪᱟᱜ ᱯᱩᱛᱷᱤ (᱑᱙᱙᱑)

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱛᱷᱚᱠ: ᱥᱟᱱᱛᱟᱲ
ᱛᱷᱚᱠ: ᱳᱰᱤᱥᱟ ᱨᱮᱱ ᱥᱟᱱᱛᱟᱲ
ᱛᱷᱚᱠ:᱑᱙᱔᱒ ᱨᱮ ᱡᱟᱱᱟᱢ ᱟᱠᱟᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱛᱷᱚᱠ: ᱳᱰᱤᱥᱟ ᱨᱮᱱ ᱦᱚᱲ
ᱛᱷᱚᱠ: ᱳᱰᱤᱥᱟ ᱨᱮᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱛᱷᱚᱠ: ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ